S-573/2009

Mál þetta, sem þingfest var 16. desember sl. og dómtekið 7. janúar sl., var höfðað með ákæru lögreglustjórans á Selfossi, dagsettri 15. nóvember 2009, á hendur S-kk-þgf M-kk-þgf, kt. 000000-0000, Skógarbraut 927, Reykjanesbæ, og K-kk-þgf S-kk-þgf, kt. 000000-0000, Ásborgum 34, Grímsnesi,

„fyrir líkamsárás

með því að hafa, um hádegisbil fimmtudaginn 19. mars 2009, fyrir utan Vallaskóla á Selfossi, sameiginlega veist að S-kk-þgf O-kk-þgf K-kk-þgf, kt. 000000-0000, þar sem hann kom út um vesturinngang skólans, þar sem ákærði K-kk-nf sló brotaþola einu hnefahöggi í andlitið og ákærði S-kk-nf fylgdi á eftir skömmu síðar og sló brotaþola einu hnefahöggi í öxl og tvö högg í andlitið með þeim afleiðingum að S-kk-nf hlaut mar á hægri upphandlegg, skrámur á nefbroddi, höfuðverk og eymsli í hálshrygg.

Teljast brot ákærðu varða við 1. mgr. 217. gr. almennra hegningarlaga nr. 19 frá 1940, sbr. 10. gr. laga nr. 20,1981.“

Við fyrirtöku þann 7. janúar sl. lagði sækjandi fram framhaldsákæru skv. 1. mgr. 153. gr. laga um meðferð sakamála nr. 88/2008 þar sem bótakrafa er gerð í málinu. Þannig gerir S-kk-nf S-kk-nf hrl. fyrir hönd M-kvk-ef G-kvk-ef, kt. 000000-0000, vegna ólögráða sonar hennar, S-kk-ef O-kk-ef K-kk-ef, kt. 000000-0000, kröfu um að ákærðu verði með dómi gert að greiða skaðabætur, samtals að fjárhæð kr. 500.000 og lögmannskostnað skv. tímaskýrslu verði tjónþola ekki skipaður réttargæslumaður, auk vaxta af framangreindum fjárhæðum skv. 8. gr. vaxtalaga nr. 38/2001 frá tjónsdegi til þess dags er mánuður er liðinn frá dagsetningu bótakröfunnar og dráttarvaxta skv. 9. gr. sömu laga frá þeim degi til greiðsludags, sbr. 6. gr. vaxtalaga.

Ákærðu komu fyrir dóminn þann 7. janúar sl. og játuðu brot sín fyrir dóminum. Er játning þeirra í samræmi við önnur gögn málsins og verða þeir sakfelldir fyrir brot sín en þau eru í ákæru rétt færð til refsiákvæða. Ákærðu hafa með háttsemi sinni unnið sér til refsingar. Ákærðu mótmæltu bótakröfunni. Var bótakrafan, með vísan til 175. gr. laga nr. 88/2008, skilin frá málinu og vísað á reglulegt þing með málsnúmerinu E-0001/2010. Reifuðu sakflytjendur sjónarmið sín en mótmæltu ekki ákvörðun dómarans.

Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Samkvæmt sakavottorði sem liggur frammi í málinu var ákærði S-kk-nf dæmdur þann 21. júlí 2009 í Héraðsdómi Suðurlands fyrir brot gegn 244. gr. almennra hegningarlaga og var ákvörðun refsingar frestað skilorðsbundið til eins árs. Ákærða verður því gerður hegningarauki nú samkvæmt reglum 78. gr. almennra hegningarlaga nr. 19/1940. Ákærði S-kk-nf er fæddur 7. mars 1993 og var því nýorðinn sextán ára þegar hann framdi brot þetta. Hins vegar verður einnig að líta til þess að ákærðu frömdu brot þetta í samverknaði og að það var framið á skólalóð. Þrátt fyrir það ber að líta til ungs aldurs ákærða og þess að hann játaði brot sitt greiðlega fyrir dóminum. Þykir því rétt að fresta ákvörðun refsingar ákærða S-kk-ef og skal hún niður falla að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærða K-kk-þgf hefur ekki verið gerð refsing áður. Hann er fæddur 30. apríl 1993 og var því fimmtán ára er brotið átti sér stað. Þrátt fyrir það verður að líta til alvarleika brotsins og þess er ákærða gekk til. Þar sem ákærði játaði brot sitt greiðlega fyrir dóminum og með tilliti til ungs aldurs hans og þess að honum hefur ekki verið gerð refsing áður, þykir rétt að fresta ákvörðun refsingar og skal hún niður falla að liðnu einu ári frá uppkvaðningu dóms þessa. Dæma ber ákærða K-kk-þf til að greiða þann sakarkostnað er hlaust af máli hans, sem er þóknun skipaðs verjanda hans, G-kk-ef H-kk-ef hdl., sem þykir hæfilega ákveðin 55.000 krónur að meðtöldum virðisaukaskatti. Þá gerir S-kk-nf S-kk-nf hrl. kröfu um að honum verði greidd þóknun vegna framkominnar bótakröfu sem skipaður réttagæslumaður brotaþola. Er þóknun hans ákveðinn 55.000 krónur að meðtöldum virðisaukaskatti og skal greidd úr ríkissjóði. Bótakröfunni hefur verið vísað á reglulegt þing og bíður kostnaður vegna hennar því niðurstöðu í því máli.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákvörðun refsingar ákærða S-kk-ef M-kk-ef er frestað og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákvörðun refsingar ákærða K-kk-ef S-kk-ef er frestað og skal hún niður falla að liðnu einu ári frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði K-kk-nf greiði sakarkostnað sem er þóknun skipaðs verjanda hans, G-kk-ef H-kk-ef héraðsdómslögmanns, samtals að fjárhæð 55.000 krónur að teknu tilliti til virðisaukaskatts.

Þóknun skipaðs réttargæslumanns brotaþola S-kk-ef S-kk-ef hrl., krónur 55.000 að meðtöldum virðisaukaskatti greiðist úr ríkissjóði.

Á-kvk-nf G-kvk-nf.